18/02/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de resolución de alegacións e aprobación definitiva da modificación da Ordenanza municipal reguladora das terrazas e quioscos da hostelería

O pleno da corporación na sesión ordinaria que tivo lugar o día 28 de xaneiro de 2019, adoptou o seguinte acordo: a) ESTIMAR PARCIALMENTE as alegacións presentadas por dona Mercedes Asuncion Michelle Maria Hachoumi Olla e por dona Maria Estelita Taida Perruca Saras, no senso de esixir unha memoria xustificativa que acompañe ás solicitudes de ocupación de espazos privados de uso público, co contido que se incorpora á nova redacción da Disposición derrogatoria única. b) ESTIMAR PARCIALMENTE a alegación presentada polos Asociación de Hostelería Compostela, no senso de modificar a redacción do artigo 16.5 incluíndo criterios de valoración da excepcionalidade que aporten seguridade e claridade na resolución. c) REXEITAR o resto das alegacións presentadas á aprobación inicial da Modificación da vixente Ordenanza reguladora das terrazas e quioscos de hostalería do Concello de Santiago de Compostela, que foi aprobada polo Pleno municipal o día 26 de abril de 2012 e modificada por acordo do Plano de 26 de setembro de 2013, polas razóns expostas nos antecedentes d) Aprobar definitivamente a Modificación da Ordenanza reguladora das terrazas e quioscos de hostalería do Concello de Santiago de Compostela, que afecta á súa Disposición derrogatoria única, Disposición transitoria Segunda, artigo 4, artigo 6, artigo 16, artigo 17 e artigo 27, coas modificacións, respecto da inicialmente aprobada, que anteriormente se explicitaron a resultas das alegacións presentadas, quedando os preceptos afectados coa seguinte redacción. Quedan derrogados os artigos 108, 109, 110, 111 e 112 da actual Ordenanza de circulación e uso da vía pública e o parágrafo 6º do artigo 43 da vixente ordenanza xeral municipal reguladora da emisión e recepción de ruídos, vibracións, e condicións dos locais, así como cantas disposicións de igual ou inferior rango se opoñan ao establecido nesta ordenanza. As actividades complementarias desenvolvidas polos establecementos incluídos nos grupos I, II e III no exterior tanto no chan público coma no privado, non estarán sometidas ás limitacións do illamento acústico ou aos límites máximos de ruído permitidos no exterior. Non obstante, en ningún caso se producirán ruídos que superen en espazos lindantes, horizontais ou verticais, os niveis fixados como niveis de recepción polo artigo 13 da ordenanza xeral municipal reguladora da emisión, recepción de ruídos, vibracións e condicións dos locais. En todo caso, os espazos dedicados a estas actividades complementarias non poderán dispoñer de equipos de música así como outros elementos que sexan susceptibles de producir ruídos. A autorización está condicionada á inexistencia de molestias, que se probará coa correspondente medición sonométrica cuxo custo se liquidará ao titular da actividade a cuxo servizo se instalou a terraza. A existencia de ruídos que superen os límites permitidos en espazos lindantes, horizontais ou verticais, cuxo foco sexa a actividade de terraza autorizada con licenza, determinará a revogación desta previa audiencia e a retirada da terraza a costa do interesado. Coa solicitude de ocupación dos espazos privados de uso público, o solicitante debe manifestar acordo expreso coa anterior condición e achegar Memoria na que se xustifique: 1. O impacto da actividade no entorno, valorando a superficie do patio ou espazo privado onde se cubique, aportando plano a escala da ocupación; 2. O uso dos edificios colindantes, a súa distancia e solución constructiva.3. Exposición razoada acerca do impacto da nova instalación sobor ruído existente, o nivel de emisión previsto e cómo afectaría ás vivendas do entorno.8. Nunha mesma tempada ou ano natural, só se permitirá a modificación dos termos da autorización concedida en supostos moi xustificados que o solicitante deberá razoar, aportando os documentos e probas necesarias. En ningún caso se tramitarán nunha mesma tempada máis dunha solicitude de modificación.1.- O horario de funcionamento das terrazas situadas en solo de titularidade e uso público, así como das terrazas situadas en solos privados, será ata a 1:00 hora da madrugada nos meses de maio, xuño e setembro durante a semana e ata as 2:00 horas da madrugada os sábados (noites de venres a sábado), véspera de festivo e domingos (noites do sábado ao domingo). Os meses de xullo e agosto o horario de peche será as 2:30 horas da madrugada tódolos días. O resto do ano, do 1 de outubro ao 30 de abril, o horario de peche será ás 23:30 horas entre semana e ás 00:30 horas en sábados (noites do venres ao sábado), véspera de festivo e domingos (noites do sábado ao domingo) podendo prorrogarse en época de festas. Rematado o tempo de permanencia, a limpeza e retirada do mobiliario constitutivo da terraza levarase a cabo no prazo máximo de 30 minutos. En todo caso a operación de retirada do mobiliario debe facerse sen causar molestias aos veciños. As autorizacións poderán ser anuais ou de tempada. Entendendo tempada as que van desde o 1 de marzo ata o 31 de outubro, ambos inclusive, e anual a que vai desde o 1 de xaneiro ao 31 de decembro. No suposto de non solicitarse a renuncia á autorización, esta entenderase prorrogada automaticamente en iguais termos.5. Con carácter xeral a terraza deberá situarse acaroada á fachada do establecemento e a súa lonxitude limitarase á da fachada do local do que é auxiliar. Xustificadamente, poderá estar separada do local ata un máximo de vinte metros.16.5.1 Cando a terraza se sitúe acaroada á fachada ou na liña de bordo da beirarrúa e sempre que non se soliciten ambas ocupacións simultaneamente, poderá autorizarse superar os límites da fachada do establecemento, previa solicitude debidamente fundamentada á que debe achegarse autorización dos propietarios dos locais comerciais extremeiros. Xunto co interese público, a Administración valorará para conceder ou non a autorización os seguintes aspectos entre outros tecnicamente xustificados: - Características e morfoloxía de cada un dos espazos. - Impacto visual. - Fluxos de persoas e vehículos. - Permisibilidade para o acceso de servizos públicos. - Afectación para a funcionalidade dos servizos públicos. - Afectación á accesibilidade universal …. 16.5.2 A autorización para situar a terraza separada do establecemento menos de vinte metros, poderá concederse previa solicitude debidamente fundamentada á que debe achegarse autorización dos propietarios dos locais comerciais extremeiros. Xunto co interese público, a Administración valorará para conceder ou non a autorización os seguintes aspectos entre outros tecnicamente xustificados: - Características e morfoloxía de cada un dos espazos. - Impacto visual. - Fluxos de persoas e vehículos. - Permisibilidade para o acceso de servizos públicos. - Afectación para a funcionalidade dos servizos públicos. - Afectación á accesibilidade universal. - Recorrido entre o local e a actividade de terraza complementaria.16.5.3 En ningún dos supostos de ocupación contemplados na Ordenanza, poderá ocuparse espazo fronte ou acaroado a portais de entrada de vivendas.4. As mesas e cadeiras poderán dispoñerse como mellor conveña sempre que se permita o doado acceso a todas as mesas e cadeiras, para o cal establecerase un corredor intermedio que permitirá o acceso aos camareiros ás mesas. Este corredor terá unha lonxitude igual á da fila menor e unha largura de 0.50 metros. A superficie ocupada polo corredor contabilizarase dentro da superficie de ocupación da terraza. Para a obtención do número máximo de mesas e cadeiras aplicaranse os módulos descritos neste artigo. Dentro da superficie de ocupación autorizada, o total do número de mesas e cadeiras poderá dispoñerse como mellor conveña, podándose variar a súa disposición pero non o seu número, a superficie e os límites do ámbito autorizado 4. Nas terrazas con pechamentos estables a autorización concedida terá unha vixencia máxima, incluídas as prórrogas, de catro anos. Se a duración do uso ou aproveitamento excedese de 4 anos, estará suxeito a concesión administrativa. En todo caso, a autorización poderá ser revogada, por razóns de interese público e sen dereito a indemnización, antes da finalización do seu prazo de duración. Segunda. As autorizacións de ocupacións de vía pública para terrazas con pechamentos estables concedidas para prazo superior a catro anos en aplicación do disposto na anterior redacción do artigo 27.4, quedan suxeitas aos procesos de revisión do artigo 106 da Lei 39/2015 de 1 de outubro, de Procedemento Administrativo Común. Contra o acordo de aprobación definitiva poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses, contado a partir do día seguinte ó da publicación de este anuncio. Santiago de Compostela, 12 de febreiro de 2019 O concelleiro delegado de espazos cidadáns, dereito á vivenda, mobilidade e relacións veciñais (PD.: 28 de xuño de 2017) Asdo: Jorge Duarte Vázquez